

REPUBLIKA HRVATSKA

Trgovački sud u Zagrebu

Zagreb, Amruševa 2/II, desno (p.p. 432)

 47. St-1138/17

R E P U B L I K A H R V A T S K A

 R J E Š E N J E

 Trgovački sud u Zagrebu, po sucu pojedincu Nevenki Siladi Rstić, povodom prijedloga dužnika AGROKOR koncern za upravljanje društvima, proizvodnju i trgovinu poljoprivrednim proizvodima, dioničko društvo, Zagreb (Grad Zagreb), Trg Dražena Petrovića 3, OIB 05937759187, kojeg zastupaju Vladimir Mamić i Nikola Kokot, odvjetnici iz OD Mamić Perić Reberski Rimac d.o.o., Zagreb, Ivana Lučića 2a, za pokretanjem postupka izvanredne uprave nad navedenim dužnikom i nad svim njegovim ovisnim i povezanim društvima, dana 10. travnja 2017. godine

 r i j e š i o j e

I. Zabranjuje se pokretanje i vođenje parničnih, ovršnih, upravnih i postupaka osiguranja i ostvarenja prava na odvojeno namirenje, te se nalaže prestanak izvršavanja osnova za plaćanje protiv:

-dužnika AGROKOR koncern za upravljanje društvima, proizvodnju i trgovinu poljoprivrednim proizvodima, dioničko društvo, Zagreb (Grad Zagreb), Trg Dražena Petrovića 3, OIB 05937759187,

-povezanih i ovisnih društava dužnika:

1) AGROKOR - TRGOVINA d.o.o. sa sjedištem u Zagrebu, Trg Dražena Petrovića 3, OIB: 40715974731 (100%), koje društvo drži udjele u društvu:

i. AGROKOR-ENERGIJA d.o.o. sa sjedištem u Zagrebu, Trg Dražena Petrovića 3, OIB: 43546169521 (100%);

2) AGROLAGUNA d. d. sa sjedištem u Poreču, Mate Vlašića 34, OIB: 84196188473, (34,21%);

3) BELJE d.d. Darda sa sjedištem u Dardi, Svetog Ivana Krstitelja 1a, OIB: 92404445155, (BLJE-R-A 29,17%, BLJE-R-B 74,77%);

4) Belje Agro-vet d.o.o., Darda, Mece, Kokingrad 4, OIB 78769491591 (Belje d.d.100%)

5) JAMNICA d.d. sa sjedištem u Zagrebu, Getaldićeva 3, OIB: 05050436541 (75,92%), koje društvo drži udjele/dionice u društvima:

i. MLADINA d.d. sa sjedištem u Jastrebarskom, Bana Josipa Jelačića 85 ,OIB: 00233318664, (60,89%);

ii. ROTO DINAMIC d.o.o. sa sjedištem u Zagrebu, Samoborska cesta 102, OIB: 24723122482, (100%);

iii. DB Kantun Veleprodaja d.o.o. sa sjedištem u Zagrebu, Samoborska cesta 102, OIB: 57339268482 (Roto Dinamic 100%)

6) KONZUM d.d. sa sjedištem u Zagrebu, Marijana Čavića 1/a, OIB: 29955634590 (61,78%) koje društvo drži udjele/dionice u društvima:

i. PIK Vrbovec d.d. sa sjedištem u Vrbovcu, Zagrebačka 148, OIB: 78909170415 (87,07%);

ii. Žitnjak d.d. sa sjedištem u Zagrebu, Marijana Čavića 8, OIB: Marijana Čavića 8 (80,43%);

iii. Euroviba d.o.o. sa sjedištem u Zagrebu, Marijana Čavića 1/a, OIB: 19818276224 ([94,55] %);

iv. KRKA d.o.o. sa sjedištem u Šibeniku, Bana Josipa Jelačića 13, OIB: 45256190469 ([82,41] %);

v. MULTIPLUS CARD d.o.o. sa sjedištem u Zagrebu, Trg Dražena Petrovića 3, OIB: 18207737728 ([75] %);

vi. Aureum Stella d.o.o., sa sjedištem u Zagrebu, Trg Dražena Petrovića 3, OIB: 92567161547 (100%);

vii. Bio zone d.o.o. sa sjedištem u Zagrebu, Marijana Čavića 1/a, OIB: 69838261198 (100%)

viii. Jolly projekti jedan d..o.o. sa sjedištem u Drnišu, Trg kralja Tomislava 2, OIB: 17172717699 (100%);

ix. SK -735 d.o.o. sa sjedištem u Zagrebu, Marijana Čavića 1 /A, OIB: 81441487023 (100%);

x. Latere Terram d.o.o. sa sjedištem u Zagrebu, Marijana Čavića 1 /A, OIB: 68289779337 (100%);

xi. Pet-prom ulaganjad.o.o. sa sjedištem u Zagrebu, Marijana Čavića 1 /A, OIB: 77713684270 (100%)

xii. VELPRO CENTAR d.o.o. sa sjedištem u Zagrebu, Marijana Čavića 1, 0IB: 46660800468 (100%)

xiii. TERRA ARGENTA d.o.o., Vukovar, Sajmište 113/c, OIB 20453182684 (95%)

7) LEDO d.d. sa sjedištem u Zagrebu, Čavićeva 1a, OIB: 87955947581 (48,11%) koje društvo drži udjele u društvu:;

i. IRIDA d.o.o sa sjedištem u Daruvaru, Petra Zrinskog 34, OIB: 72383446154 (100%);

8) L.G. Moslavina d.o.o. sa sjedištem u Zagrebu, Trg Dražena Petrovića 3,OIB: 55613437019 (100%);

9) mStart d.o.o. sa sjedištem u Zagrebu, Slavonska avenija 11a, OIB: 19895453012 (100%);

10) PIK-VINKOVCI d.d. sa sjedištem u Vinkovcima, Matije Gupca 130, OIB: 17774531631 (42,06%);

11) ROTO ULAGANJA d.o.o. sa sjedištem u Rijeci, Tome Strižića 8, OIB: 28189962659 (100%);

12) SOLANA PAG d.d. sa sjedištem u Pagu, Svilno bb, OIB: 34949147151 (96,93%);

13) TISAK d.d. sa sjedištem u Zagrebu, Slavonska avenija 11a, OIB: 75917721668 (51,34%);

i. Backstage d.o.o., Zagreb, Slavonska avenija 11 a, OIB: 84411860203 (50%)

ii. Tisak-usluge d.o.o, Zagreb, Slavonska avenija 11 a, OIB: 85003955783 (100%)

iii. Tisak inPost d.o.o., Zagreb, Slavonska avenija 11 a, OIB 21436767937

iv. PHOTO BOUTIQUE d.o.o. sa sjedištem u Zagrebu, Heinzelova 60/1, Zagreb, OIB: 73727912033 (100%)

v. VJESNIK-USLUGE d.o.o. sa sjedištem u Zagrebu, Slavonska avenija 4, OIB: 21825610728 (27%)

14) ZVIJEZDA d.d. sa sjedištem u Zagrebu, Ulica Marijana Čavića 1, OIB: 91492011748, (51,84%) koje društvo drži udjele u društvu:

i. SOJARA d.o.o. sa sjedištem u Zadru, Ulica 84 Gardijske bojne HV Termiti 40, OIB: 87720689078 (100%);

15) VUKOVARSKI POLJOPRIVREDNO INDUSTRIJSKI KOMBINAT d.d. (VUPIK d.d.) sa sjedištem u Vukovaru, Sajmište 113/C, OIB: 06849543412 (VPIK-R-A 7,26%, VPIK-R-A 7,26%);

16) A007 d.o.o. sa sjedištem u Zagrebu, Marijana Čavića 1a, OIB: 42312821469 (100%);

17) 360 MARKETING d.o.o. sa sjedištem u Zagrebu, Trg Dražena Petrovića 3, OIB: 76677251901 (100%);

18) ADRIA RETAIL d.o.o. sa sjedištem u Zagrebu, Marijana Čavića 1/a, OIB: 00776795695 (100%);

19) ADRIATICA.NET d.o.o. sa sjedištem u Zagrebu, Izidora Kršnjavog 1, OIB: 20350489217 (92,35%);

i. ATLAS d.d., Dubrovnik, Vukovarska 19, OIB 02041978827 (67,11%)

ii. KOMPAS d.o.o., Poreč, Mate Vlašića 20, OIB 13785319050 (100 % ATLAS d.d.)

20) ALIQUANTUM ULAGANJA d.o.o. sa sjedištem u Zagrebu, Trg Dražena Petrovića 3, OIB: 25317715808 (100%);

21) HOTEL FORUM d.o.o. sa sjedištem u Zagrebu, Trg Dražena Petrovića 3, OIB: 62755106142 (100%);

22) PLODOVI PODRAVINE d.o.o. sa sjedištem u Ferdinandovcu, Grgura Karlovčana 2/a, OIB: 40177414551 (100%);

23) Poliklinika Aviva sa sjedištem u Zagrebu, Nemetova, OIB: 01916835772 (70%);

24) RIVIJERA d.d. sa sjedištem u Ičićima, Liburnijska 46, OIB: 80911267020, (91,32%),

počevši od dana podnošenja prijedloga za otvaranje postupka izvanredne uprave odnosno od 7. travnja 2017.

II. Svi pravni učinci zabrane pokretanja i vođenja parničnih, ovršnih, upravnih i postupaka osiguranja i ostvarenja prava na odvojeno namirenje te pravni učinci vezano za prestanak izvršavanja osnova za plaćanje, primjenjuju se od dana 7. travnja 2017., kada je podnesen prijedlog za otvaranjem postupka izvanredne uprave nad dužnikom i njegovim povezanim i ovisnim društvima.

Obrazloženje

Dužnik AGROKOR koncern za upravljanje društvima, proizvodnju i trgovinu poljoprivrednim proizvodima, dioničko društvo, Zagreb (Grad Zagreb), Trg Dražena Petrovića 3, OIB 05937759187, je ovome sudu dana 7. travnja 2017. podnio prijedlog za otvaranje postupka izvanredne uprave, koji postupak je i otvoren dana 10. travnja 2017. temeljem odredbe čl. 25. Zakona o postupku izvanredne uprave u trgovačkim društvima od sistemskog značaja za Republiku Hrvatsku (NN 32/17), budući da je predlagatelj dostavio dokumentaciju kojom je potvrdio postojanje razloga za otvaranjem navedenog postupka.

Dužnik u prijedlogu za donošenjem ovog rješenja navodi, da budući da su dužnik i njegova ovisna i povezana društva od sistemskog značaja za RH, da bi daljnja blokada poslovnih računa dužnika i ovisnih i povezanih društava kao i izlaganje riziku pokretanja parničnih, ovršnih i postupaka osiguranja, te i postupaka izvansudske naplate, te daljnjeg izvršavanja osnova za plaćanje, isti bili izloženi značajnoj i teško nadoknadivoj šteti, budući da su u uvjetima blokade, izvansudska naplata, dužnik te ovisna i povezana društva onemogućena vršiti bilo kakva plaćanja, između ostalog i onemogućeni namiriti radnicima dospjele obveze, kao i namiriti dospjela plaćanja dužnika i njegovih povezanih i ovisnih društava koja su nužna radi smanjenja sistemskog rizika, nastavka poslovanja te očuvanja imovine.

Poglavlje 5. navedenog Zakona kojim je propisano '' zabrana pokretanja i vođenja parničnih, ovršnih, upravnih i postupaka osiguranja i ostvarenja prava na odvojeno namirenje'' određuje u čl. 41. st 1. ZPIU, da od dana otvaranja postupka izvanredne uprave do njegova završetka nije dopušteno pokretanje i vođenje parničnih, ovršnih, upravnih i postupaka osiguranja kao niti postupaka izvansudske naplate protiv dužnika i njegovih povezanih i ovisnih društava osim postupaka koji se odnose na sporove iz radnih odnosa, a stavkom 6. propisano je da će sud na prijedlog podnositelja zahtjeva ili po službenoj dužnosti sud u slučaju potrebe zaštite radnih mjesta i poslovanja dužnika i/ili povezanih i ovisnih društava, odmah po zaprimanju prijedloga za otvaranje postupka izvanredne uprave donijeti rješenje kojim se određuje da se svi pravni učinci zabrane pokretanja i vođenja parničnih, ovršnih, upravnih i postupaka osiguranja i ostvarenja prava na odvojeno namirenje koji su propisani ovim člankom, primjenjuju od dana podnošenja prijedloga za otvaranje postupaka izvanredne uprave.

Nadalje, vezano za dužnikov zahtjeva za prestankom izvršavanja osnova za plaćanje, odredbom čl. 42. ZPIU, propisano je da će Financijska agencija na postupanje s osnovama za plaćanje podnesenim protiv dužnika i ovisnih i povezanih društava na odgovarajući način primijeniti odredbe čl. 69. do 71. Stečajnog zakona (NN 71/15) te da će na prijedlog podnositelja zahtjeva ili po službenoj dužnosti sud, za potrebe zaštite radnih mjesta i poslovanja dužnika i/ili povezanih i ovisnih društava, odmah po zaprimanju prijedloga za otvaranje postupak izvanredne uprave donijeti rješenje kojim se određuje da se svi pravni učinci vezano uz prestanak izvršavanja osnova za plaćanje sukladno odredbi čl. 69. SZ-a, primjenjuju od dana podnošenja prijedloga za otvaranje postupka izvanredne uprave

Stoga je temeljem odredbe čl. 41. st. 6. i čl. 42 ZPIU, odlučeno je kao u izreci ovog rješenja.

 U Zagrebu, 10. travnja 2017. godine

 SUDAC

 Nevenka Siladi Rstić,v.r.

Uputa o pravnom lijeku:

Protiv ovog rješenja dopuštena je žalba u roku od 8 dana od dana primitka rješenja, o kojoj odlučuje Visoki trgovački sud RH, a podnosi se putem ovog suda u 3 primjerka.

Za točnost otpravka – ovlašteni službenik

 Monika Grbac